ശൗചാലയം തകര്ത്ത സാമൂഹികദ്രോഹികളെ ഉടന് അറസ്റ്റ് ചെയ്യണമെന്ന് പേരാമ്ബ്ര: ചെറുവണ്ണൂര് പഞ്ചായത്ത് നിരപ്പം കുന്നില് നിര്മിച്ച ശൗചാലയം തകര്ത്ത സാമൂഹ്യദ്രോഹികളെ പൊതു മുതല് നശിപ്പിക്കല് നിരോധന നിയമ പ്രകാരം അറസ്റ്റ് ചെയ്യാത്തതില് മുയിപ്പോത്ത് വെണ്ണറോഡ് എല്പി സ്കൂളില് ചേര്ന്ന ജന പ്രതിനിധികളുടെയും രാഷ്ട്രീയ പാര്ട്ടി, ക്ളബ്ബ്, സന്നദ്ധ സംഘടനകളുടെയും സംയുക്ത യോഗം ശക്തിയായി പ്രതിഷേധിച്ചു. ശൗചാലയം തകര്ത്തിട്ടു 20 ദിവസം കഴിഞ്ഞിട്ടും ഇന്നേവരെ പ്രതികളെ അറസ്റ്റ് ചെയ്തിട്ടില്ല. നിരപ്പം സ്റ്റേഡിയത്തില് ഒരു അറിയിപ്പ് വരെ ആളുകള് പ്രവേശിക്കുന്നത് പഞ്ചായത്ത് നിരോധിച്ചിട്ടുണ്ട്. പ്രതികളെ ഉടന് അറസ്റ്റ് ചെയ്യണമെന്നും യോഗം ആവശ്യപ്പെട്ടു. പഞ്ചായത്ത് പ്രസിഡന്റ് ഇ.ടി.രാധ അധ്യക്ഷത വഹിച്ചു. പഞ്ചായത്ത്അംഗങ്ങളായ എന്.ആര്.രാഘവന്, ശ്രീഷ ഗണേഷ്, എന്.എം. കുഞ്ഞബ്ദുള്ള, എ.കെ.എം.രാജന്, ടി.വി.ബാബു, കുന്നത്ത് അനിത ടീച്ചര്, എന്.സി.ദാസന്, മജീദ് കോറോത്ത്, കെ.സിദ്ദിഖ്, എം.പ്രശാന്ത്, സി.എച്ച്.പുഷ്പ, പി.ദിനേശന്, വാര്ഡ് അംഗം ഇ.കെ.സുബൈദ എന്നിവര് പ്രസംഗിച്ചു. സര്വകക്ഷികള് അടങ്ങിയ ആക്ഷന് കമ്മിറ്റി രൂപീകരിച്ചു. ഭാരവാഹികള് മജീദ് കോറോത്ത് ചെയര്മാന്, എ.കെ.എം.രാജന് കണ്വീനര് .